## Odluka o rodovima, službama, strukama i njihovim specijalnostima

### NN 134/2007 (31.12.2007.), Odluka o rodovima, službama, strukama i njihovim specijalnostima

# MINISTARSTVO OBRANE

3846

Na
temelju članka 95. stavka 3. Zakona o obrani (»Narodne novine«, broj: 33/02,
58/02 i 76/07) na prijedlog načelnika Glavnog stožera Oružanih snaga Republike
Hrvatske, donosim

## ODLUKU

### O RODOVIMA, SLUŽBAMA, STRUKAMA I NJIHOVIM SPECIJALNOSTIMA

I.

Ovom
Odlukom definira se i određuje podjela Oružanih snaga Republike Hrvatske (u
daljnjem tekstu: Oružane snage) na rodove, službe, struke i njihove
specijalnosti te funkcionalna područja.

Rodovi,
službe, struke i njihove specijalnosti ugrađeni su u grane Oružanih snaga.

II.

Rodovi
su dijelovi Oružanih snaga namijenjeni i osposobljeni za provedbu operacija
svakom rodu svojstvenim oružnim ili neoružnim sustavima. Međusobno se razlikuju
po opremi i naoružanju koje koriste, doktrini uporabe te sadržajima školovanja
i obuke.

Rodovi
Oružanih snaga su:

a)
borbeni rodovi – integriraju vatru i pokret djelujući na protivnika izravnom
vatrom oružnih sustava, pri čemu su izloženi izravnoj vatri protivnika. Borbeni
rodovi su:

–
pješaštvo,

–
oklopništvo,

–
zrakoplovstvo,

–
pomorstvo,

b)
rodovi borbene potpore – djeluju na protivnika neizravnom vatrom, osiguravaju
pokretljivost i protupokretljivost borbenih rodova, provode posebne oblike
djelovanja neoružnim sustavima ili provode zaštitu manevarskim snagama u
provedbi operacije. Rodovi borbene potpore su:

–
topništvo,

–
protuzračna obrana,

–
inženjerija,

–
veza,

–
nuklearno biološko kemijska obrana (NBKO),

–
motrenje i navođenje,

–
Vojna policija,

–
vojno obavještajni rod.

III.

Službe
su dijelovi Oružanih snaga namijenjeni pružanju borbene potpore kroz provođenje
ključnih funkcija, aktivnosti i zadaća potrebnih za održivost svih elemenata
snaga u provedbi operacija. Ključne funkcije, aktivnosti i zadaće uključuju:
održavanje i popravljanje materijalno-tehničkih sredstava, opskrbu svim klasama
materijala, skladištenje i rukovanje materijalno tehničkim sredstvima,
zdravstvenu skrb, kretanje i transport te graditeljsko održavanje zahtijevane
borbene moći snaga tijekom dostizanja njihovih ciljeva. Službe borbene potpore
su:

–
tehnička,

–
intendantska,

–
zdravstvena,

–
prometna,

–
graditeljska.

IV.

Struke
su dijelovi Oružanih snaga koji provode funkcije, aktivnosti i zadaće koje u
pravilu nisu izravno vezane uz oružanu borbu. Struke su:

–
pravna,

–
glazbena,

–
meteorološka,

–
psihološka.

V.

Specijalnosti
u rodovima Oružanih snaga su:

U
pješaštvu

–
opća,

–
streljačka,

–
minobacačka,

–
protuoklopna,

–
mehanizirana,

U
oklopništvu

–
opća,

–
tenkovska,

–
oklopno-mehanizirana,

U
zrakoplovstvu

–
opća pilotska,

-
navigatorska,

U
pomorstvu

–
opća,

–
topničko-raketna,

–
podmorničko-protupodmornička,

–
minska-protuminska,

U
topništvu

–
opća,

–
topničko-haubička,

–
raketna,

–
računateljska,

–
topografska,

–
topničko-izvidnička,

U
protuzračnoj obrani

–
opća,

–
topnička PZO,

–
raketna PZO,

U
inženjeriji

–
opća,

–
pionirska,

–
pontonirsko-amfibijska,

–
mosna,

–
strojno-graditeljska,

U
vezi

–
opća,

–
radio,

–
telekomunikacijska,

–
računalna,

U
nuklearno biološko kemijskoj obrani (NBKO)

–
opća,

–
izvidnička NBKO,

–
dekontaminacijska,

–
laboratorijska,

U
motrenju i navođenju

–
opća,

–
operatorsko-motriteljska,

–
kontrola leta-navođenje,

U
Vojnoj policiji

–
opća,

–
temeljna,

–
prometna,

–
kriminalistička,

U
vojno obavještajnom

–
opća,

–
elektroničko izviđanje i djelovanje,

–
ljudski izvori,

–
slikovne tehničke discipline.

VI.

Specijalnosti
u službama borbene potpore Oružanih snaga su:

U
tehničkoj

–
naoružanje,

–
mototehnika,

–
klasična ubojna sredstva (UbS),

–
goriva i maziva,

–
brodska pogonska postrojenja,

–
brodski elektrotehnički sustavi,

–
brodski elektronički sustavi,

–
zrakoplov i motor,

–
zrakoplovno naoružanje (ZN),

–
zrakoplovni instrumenti, radio i elektronika (IRE),

–
rakete i raketni sustavi,

–
informacijsko-komunikacijski sustavi,

–
radarski sustavi,

U
intendantskoj

–
prehrambena-tehnološka,

–
tekstilno-tehnološka,

–
hidrotehnička,

–
knjigovodstveno-računovodstvena,

U
zdravstvenoj

–
opća medicinska,

–
zdravstveno-tehničarska,

–
stomatološka,

–
veterinarska,

–
farmaceutska,

U
prometnoj

–
prometna

U
graditeljskoj

–
graditeljska.

VII.

Specijalnosti
u strukama Oružanih snaga su:

U
pravnoj

–
opća

U
glazbenoj

–
opća,

–
instrumentalna

U
meteorološkoj

–
opća

U
psihološkoj

–
opća.

VIII.

Funkcionalna
područja su područja rada i razvoja karijere dočasnika i časnika u stožerima,
zapovjedništvima i ustanovama Oružanih snaga koja u sadržaju djelatnosti
zahtijevaju specijalizirana znanja i sposobnosti koja nisu obuhvaćena podjelom
poslova po rodovima, službama, strukama i njihovim specijalnostima.
Funkcionalna područja su:

–
upravljanje osobljem,

–
obavještajno-sigurnosno područje,

–
operativno planiranje,

–
logistika,

–
obrambeno planiranje,

–
zapovjedno-informacijski komunikacijski sustavi,

–
obuka i školovanje,

–
civilno-vojna suradnja (CIMIC).

IX.

Načelnik
Glavnog stožera Oružanih snaga, u skladu s ovom Odlukom, utvrdit će
brojčano-slovne oznake za rodove, službe, struke i njihove specijalnosti te
funkcionalna područja.

X.

Ustrojstvene
jedinice Ministarstva obrane zadužene za informacijski sustav personalnog
upravljanja (IS PU) prilagodit će bazu sukladno novom sustavu brojčano-slovnih
oznaka, a prema zahtjevu načelnika Glavnog stožera Oružanih snaga.

XI.

Danom
stupanja na snagu ove Odluke prestaje važiti Odluka o rodovima, službama,
strukama i njihovim specijalnostima (»Narod­ne novine«, broj 151/04).

XII.

Ova
Odluka stupa na snagu 1. siječnja 2008. i objavit će se u »Narodnim novinama«.

Klasa:
023-03/07-03/1

Urbroj:
512-01-07-1045

Zagreb,
21. prosinca 2007.

Ministar

**Berislav Rončević, v.
r.**

Odluka, NN 134/2007-3846